วันอังคารที่ 14 กุมภาพันธ์ 2566
14/02/2566
รมว.สุชาติ ร่วมคณะ นายก ลงสุราษฎร์ฯ เยี่ยมกลุ่มแรงงานนอกระบบ สร้างอาชีพ หนุนท่องเที่ยววัฒนธรรม - ภูมิปัญญา
รมว.สุชาติ ร่วมคณะ นายก ลงสุราษฎร์ฯ เยี่ยมกลุ่มแรงงานนอกระบบ สร้างอาชีพ หนุนท่องเที่ยววัฒนธรรม - ภูมิปัญญา
วันที่13กุมภาพันธ์2566นายสุชาติชมกลิ่นรัฐมนตรีว่าการกระทรวงแรงงานร่วมคณะของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดสุราษฏร์ธานีเพื่อตรวจติดตามการบริหารจัดการน้ำการแก้ไขปัญหาอุทกภัยพื้นที่อำเภอไชยาและปัญหาที่ดินทำกินรวมทั้งเปิดงานมหกรรมว่าวเพื่อส่งเสริมการท่องเที่ยวเชิงศิลปวัฒนธรรมและภูมิปัญญาท้องถิ่นของจังหวัดสุราษฎร์ธานีโดยมีนายวิชวุทย์จินโตผู้ว่าราชการจังหวัดสุราษฎร์ธานีผู้บริหารระดับสูงกระทรวงแรงงานหัวหน้าส่วนราชการหน่วยงานในสังกัดกระทรวงแรงงานอาสาสมัครแรงงานจ.สุราษฏร์ธานีหน่วยงานที่เกี่ยวข้องและชาวบานในพื้นที่ร่วมต้อนรับณหาดนายอำเภอต.ตะกรบอ.ไชยาจ.สุราษฎร์ธานี
นายสุชาติกล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและพล.อ.ประวิตรวงษ์สุวรรณรองนายกรัฐมนตรีที่กำกับดูแลกระทรวงแรงงานได้ให้ความสำคัญกับการส่งเสริมการประกอบอาชีพกลุ่มวิสาหกิจชุมชนให้เกิดการจ้างงานในระดับพื้นที่และพัฒนาต่อยอดเป็นผู้ประกอบการเอสเอ็มอีเพื่อให้สอดคล้องกับนโยบายรัฐบาลที่ได้ให้ความสำคัญกับแรงงานนอกระบบเนื่องจากเป็นแรงงานกลุ่มใหญ่ที่สุดของประเทศที่เป็นกำลังสำคัญในการขับเคลื่อนการพัฒนาเศรษฐกิจของประเทศให้สามารถแข่งขันกับนานาประเทศได้และจากสถานการณ์การแพร่ระบาดของโควิด-19ที่คลี่คลายลงในปัจจุบันทำให้ภาคธุรกิจการท่องเที่ยวของไทยเริ่มฟื้นตัวโดยเฉพาะที่จังหวัดสุราษฎร์ธานีถือเป็นหัวเมืองท่องเที่ยวสำคัญของภาคใต้ทำให้มีนักท่องเที่ยวทั้งไทยและต่างประเทศนิยมเดินทางมาท่องเที่ยวเป็นจำนวนมากซึ่งในส่วนของกระทรวงแรงงานได้ให้ความสำคัญกับการเร่งส่งเสริมการประกอบอาชีพให้แก่ประชาชนในพื้นที่ต่างๆเพื่อสนับสนุนให้เกิดการจ้างงานประชาชนมีทักษะฝีมือมีงานทำมีอาชีพและรายได้ที่มั่นคง
โอกาสเดียวกันนี้รมว.สุชาติยังได้นำนายกรัฐมนตรีเยี่ยมชมบูธและให้กำลังใจสมาชิกกลุ่มอาชีพที่ได้รับการส่งเสริมการรับงานไปทำที่บ้านและฝึกฝีมือจากกระทรวงแรงงานได้แก่กลุ่มวิสาหกิจชุมชนหัตถกรรมจักสานกระจูดบ้านห้วยลึกซึ่งกลุ่มนี้สำนักงานจัดหางานจังหวัดสุราษฎร์ธานีได้ส่งเสริมอาชีพในการจัดการอบรมการเย็บผลิตภัณฑ์กระจูดด้วยจักรอุตสาหกรรมและจักรคอม้าเพื่อพัฒนาผลิตภัณฑ์จัดหาตลาดและสนับสนุนเงินกองทุนกลุ่มรับงานไปทำที่บ้านกลุ่มไข่เค็มอสม.ไชยาซึ่งสำนักงานจัดหางานจังหวัดสุราษฎร์ธานีได้ส่งเสริมอาชีพในการฝึกอาชีพการทำไข่เค็มให้และมีการพัฒนาเรื่อยมาจนกลุ่มมีความเข้มแข็งเป็นศูนย์การเรียนรู้ด้านอาชีพการทำไข่เค็มและผลิตภัณฑ์กลุ่มได้รับการคัดเลือกให้เป็นหนึ่งในอาหารไทยบนโต๊ะผู้นำเอเปค2022ที่ผ่านมาและกลุ่มทำขนมอบที่ผ่านการฝึกพัฒนาฝีมือแรงงานจากสถาบันพัฒนาฝีมือแรงงาน11สุราษฎร์ธานีในโครงการพัฒนาทักษะเฉพาะของแรงงานอิสระยุค4.0 (Gig Worker)ซึ่งผู้ผ่านการฝึกได้นำความรู้ที่ได้ไปพัฒนาความสามารถในการประกอบอาชีพอิสระทั้งในด้านคุณภาพและปริมาณสามารถต่อยอดเพิ่มรายได้สร้างโอกาสในการประกอบอาชีพอิสระ
นายสุชาติยังได้พบปะพูดคุยให้กำลังใจกับอาสาสมัครแรงงานระดับตำบลและเครือข่ายอาสาสมัครแรงงานจ.สุราษฎร์ธานีที่มาร่วมต้อนรับซึ่งอาสาสมัครแรงงานเหล่านี้เป็นผู้เชื่อมประสานภารกิจของกระทรวงแรงงานไปสู่พื้นที่เป็นผู้ที่มีความเสียสละอุทิศตนเพื่อส่วนรวมทำงานใกล้ชิดกับพี่น้องประชาชนในชุมชนในการนำภารกิจประสานการให้บริการด้านแรงงานเพื่อให้ประชาชนมีงานทำมีทักษะฝีมือมีอาชีพมีรายได้ได้รับการคุ้มครองและมีหลักประกันทางสังคมที่ยั่งยืนอีกด้วย
+++++++++++++++++++
กองเผยแพร่และประชาสัมพันธ์
14กุมภาพันธ์2566